laion/Wikipedia-Exotic huggingface dataset:
Heinrich Brandt

Heinrich Brandt (8. november 1886 Feudingen – 9. oktoober 1954 Halle) oli saksa matemaatik, kes 1926. aastal esitas rühmoidi mõiste. Brandt oli rahvakoolidirektori poeg. Ta õppis Göttingeni ülikoolis ja 1910–1913 Straßburgi ülikoolis. Aastal 1909 astus ta akadeemilise organisatsiooni Göttinger Wingolf,. 1910 organisatsiooni Wingolfsverbindung Argentina Straßburgis. Aastal 1912 promoveerus ta Heinrich Weberi juures väitekirjaga "Zur Komposition der quaternären quadratischen Formen" ("Kvaternaarsete ruutvormide kompositsioonist") ja sooritas 1913 õpetajaeksami matemaatikas, füüsikas, botaanikas, zooloogias). Aastal 1913 sai ta assistendikoha Karlsruhe Tehnikakõrgkoolis, pidi aga varsti asuma sõjaväe- ja sõjateenistuse. Aastal 1916 lasti ta erru raskelt haavatuna ja amputeeritud jalaga ning autasustatuna II klassi Raudristiga. Brandt läks Karlsruhe tehnikakõrgkooli tagasi ning habiliteerus seal 1917 matemaatika ja mehaanika erialal. Aastal 1921 sai ta kutse Aacheni Tehnikakõrgkooli, kus ta oli kujutava geomeetria ja asendigeomeetria korraline professor. Tema peamised töövaldkonnad olid kvaternaarsete ruutvormide kompositsiooniteooria, kvaternaarsete ruutvormide bilineaarne teisendus ja kvaternioonide arvuteooria. Aastast 1930 õpetas ta Halle ülikoolis, kus ta sai matemaatika õppetooli. Rahvussotsialismi ajal oli Brandt SSi toetajaliige ja teiste rahvussotsialistlike organisatsioonide liige. Hallesse jäi ta kuni emeriteerumisele aastal 1950; pärast teist maailmasõda oli ta valitud dekaaniks. Ka pärast emeriteerumist õpetas ta Halle ülikoolis. Tema doktorantide seas oli Martin Eichler, kes jätkas Brandti tööd kvaternioonide arvuteooria alal. 1932 Leopoldina liige 1949 Saksimaa Teaduste Akadeemia liige Brandti abikaasa oli Eva-Maria, Halle ülikooli zooloogiaprofessori Ulrich Gerhardti tütar. Mitgliederverzeichnis des Göttinger Wingolf. Jahrgang 2007. lk 38. Gesamtverzeichnis des Wingolf 1991 Heinrich Brandt, mathgenealogy.org. Harry Waibel. Diener vieler Herren. Ehemalige NS-Funktionäre in der SBZ/DDR, Peter Lang, Frankfurt am Main u. a. 2011, ISBN 978-3-631-63542-1, lk 51.
Kevad-kännumampel

Kevad-kännumampel (Kuehneromyces lignicola) on šampinjonilaadsete seltsi värvikuliste sugukonda kuuluv seente liik. Kevad-kännumampel andmebaasis eElurikkus
Piimvalge peenpoorik

Piimvalge peenpoorik (Skeletocutis nivea) on peenpooriku perekonda kuuluv seeneliik. Seen kasvab tavaliselt sarapuuoksal. Piimvalge peenpoorik andmebaasis eElurikkus.
21st Century Breakdown

"21st Century Breakdown" on ansambli Green Day album, mis ilmus 2009. aastal. 2010. aasta detsembri seisuga oli albumit müüdud Ameerikas üle miljoni eksemplari ja üle nelja miljoni kogu maailmas. "Song of the Century" – 0:57 "21st Century Breakdown" – 5:09 "Know Your Enemy" – 3:11 "¡Viva la Gloria!" – 3:31 "Before the Lobotomy" – 4:37 "Christian’s Inferno" – 3:07 "Last Night on Earth" – 3:57 "East Jesus Nowhere" – 4:35 "Peacemaker" – 3:24 "Last of the American Girls" – 3:51 "Murder City" – 2:54 "¿Viva la Gloria? (Little Girl)" – 3:48 "Restless Heart Syndrome" – 4:20 "Horseshoes and Handgrenades" – 3:14 "The Static Age" – 4:17 "21 Guns" – 5:21 "American Eulogy" (A: "Mass Hysteria" / B: "Modern World") – 4:26 "See the Light" – 4:36
Gustav Ernst von Albedyhl

Gustav Ernst von Albedyhl (1655–1721) oli Albedyhlide aadlisuguvõsast pärit Rootsi kindralmajor ning hiljem Vene kindralleitnant, kes osales Põhjasõjas. Ta juhatas Liivimaa tragunirügementi ning oli Riia viitsekuberner. Gustav Ernst von Albedyhl sündis 1655. aastal Heinrich Albedyhli ja Barbara von Tiesenhauseni perekonda. Ta abiellus Juliane Auguste von Offenbergi ning 1702. aastal Anna Elisabeth von Strykiga. 1675. aastal oli ta lipnik Ihukaitsekompaniis. 1678. aastal oli ta Liivimaal kindraladjutant ning järgmisel aastal ülendati ta Björneborgi jalaväerügemendi ooberstleitnandiks. 1680. aastal oli ta Anklami komandant. 1684. aastal oli ta Österbotteni jalaväerügemendi ooberstleitnant. Põhjasõja algul määrati Albedyhl Liivimaal värvatud tragunirügemendi ooberstiks. 1703. aastal määrati ta Savolaxi ja Nyslotti jalaväerügemendi ooberstiks. Samal aastal määrati ta Daugavgrīva kindluse ning 1705. aastal Dünamünde komandandiks. 1710. aastal ülendati Albedyhl kindralmajoriks ning määrati Riia viitsekuberneriks. Pärast Riia langemist läks Albedyhl üle Venemaa teenistusse, kus tõusis kindralleitnandi auastmesse. 1711. aastal oli ta Pärnu kreisis ülemkirikeestseisja. Gustav Ernst von Albedyhl suri 1721. aastal. "Albedyll, Gustav Ernst v. (1655-1721)". Vaadatud 10.06.2024. "Karl XII:s officerare. Biografiska anteckningar". Albedyhl, Gustaf Ernst. Vaadatud 10.06.2024.
Raffenaldia

Raffenaldia on taimeperekond ristõieliste sugukonnas. Raffenaldia primuloides
Kadri Männasoo

Kadri Männasoo (kuni 2002 Kadri Ojasalu; sündinud 9. novembril 1972 Tallinnas) on eesti majandusteadlane. Lõpetas Tallinna 13. Keskkooli 1991 ja Tartu Ülikooli majandusteaduskonna bakalaureusekraadiga 1995. Omandas magistrikraadi ärijuhtimise ja majandusteaduse alal Stockholmi Ülikoolis 1998 ning majandusteaduse doktori kraadi Tartu Ülikoolis 2008. Töötas Eesti Panga erinevates osakondades juhtivspetsialistina 1998–2007 ning Swedbank ASi jaekaubanduse kliendianalüütika valdkonna juhina 2007–2009 ja 2011–2013. Oli Tartu Ülikooli majandusteaduste doktorikooli erakorraline teadur 2005–2008 ja Eesti Panga külalisuurija 2010–2011. Aastast 2010 töötab Tallinna Tehnikaülikooli majandusanalüüsi ja rahanduse instituudis (kuni 2011 rahvamajanduse instituut, 2011–2013 rahanduse ja majandusteooria instituut): vanemteadur 2013–2016, professor aastast 2016 (täisprofessor tenuuris alates 2021). Oli instituudi direktor 2015–2021. Uurimistöö põhisuunad: ettevõtete investeerimisstrateegiad, mikromajanduse paneelandmete ökonomeetriline analüüs, ettevõtete teadus- ja arendustegevuse tsüklilisus ning seda mõjutavad tegurid. Eesti teaduse biograafiline leksikon, 4. köide[alaline kõdulink] Eesti Teaduse Infosüsteem Kadri Männasoo Eesti Teaduse Infosüsteemis Kadri Männasoo publikatsioonid
Zamárdi

Zamárdi (aastatel 1932–1943 Balatonzamárdi) on linn Ungaris Somogyi komitaadis Siófoki kreisis. Zamárdi kuulub Balatonboglári veinipiirkonda. Linnas toimuvad mitmed festivalid (Balaton Sound, Strand Fesztivál). Zamárdi asub Balatoni järve lõunakaldal, kreisikeskusest Siófokist vahetult lääneedelas ja komitaadikeskusest Kaposvárist ligikaudu 60 km põhjakirdes. Linna läbib Székesfehérvár–Gyékényesi raudteeliin. Piirkond on olnud asustatud juba tuhandeid aastaid. 1972. aastal avastati suur avaaride kalmistu. Asulat on esmamainitud 1082. aastal. 16. sajandil Türgi ikke ajal jäi asula inimtühjaks ja taasasustati uuest 18. sajandi algupoolel. 1774. aastal ehitati Zamárdisse kirik. Suurkülaks sai Zamárdi 1927. aastal. Turism hakkas asulas hoogsamalt arenema 1960. aastatel. Linnaks sai Zamárdi 1. juulil 2008. Villány, Ungari Vețca, Rumeenia Ustrzyki Dolne, Poola Malsch, Saksamaa Mošćenička Draga, Horvaatia http://www.ksh.hu/apps/hntr.telepules?p_lang=HU&p_id=06008 Detailed Gazetteer of Hungary, vaadatud 23.09.2024. Zamárdi történelmének főbb állomásai Zamárdi Város Önkormányzata. Vaadatud 10. juunil 2024 Zamárdi avar-kori temető Somogyi Érték. Vaadatud 10. juunil 2024
Adolfas Ramanauskas-Vanagas

Adolfas Ramanauskas-Vanagas (6. märts 1918 New Britain, Hartfordi maakond, Connecticut – 29. november 1957 Vilnius) oli Leedu metsavendade komandör. Ta sündis aastal 1918 Ameerika Ühendriikides Connecticutis Hartfordi maakonnas New Britainis. Aastal 1921 naasis perekond Ramanauskas Leetu ja ostis säästude eest 6 hektarit maad. Aastal 1930 lõpetas ta algkooli ja aastal 1936 Lazdijais gümnaasiumi. Seejärel asus ta õppima Klaipeda Pedagoogilisse Instituuti, kus õppis aastani 1939, mil Klaipeda sakslaste poolt okupeeriti ja instituut viidi üle Panevėžysesse. Seejärel asus ta õppima Kaunase sõjakooli ja lõpetas ohvitseride viimase lennu. Pärast sõjakooli lõpetamist õpetas ta Druskininkai lähedal külakoolis. Aastal 1941 juunimässu ajal ühines ta mässulistega, kuid Druskininkai ümbruses ei olnud tegevus aktiivne. Aastatel 1940–1945 õpetas ta Alytuse Õpetajate Seminaris. Pärast teise Nõukogude okupatsiooni algust, 25. aprillis 1945 hakkas ta metsavennaks, ta asus kiiresti juhtivatele kohtadele.
Sơn Mỹ mälestusmärk

Sơn Mỹ mälestusmärk (vietnami keeles Di tích Sơn Mỹ) on mälestusmärk My Lai veresauna ohvritele Vietnamis Son Mys. Monumendi kujundas ja kinkis riigile kunstnik Ho Thu, veresauna üle elanud Vo Thi Lieni abikaasa. Vo Thi Lien oli Son My katastroofi ajal vaid 13-aastane. 1978. aastal ehitatud monument asub veresauna mälestamiseks pühendatud muuseumi välisosas Tịnh Khê külas Sơn Tịnhi ringkonnas Quảng Ngãi provintsis. Ameerika Ühendriikide sõdurid tapsid selles piirkonnas 16. märtsil 1968 347–504 vietnamlast. Sel ajal oli Sơn Mỹ asula, mille alla kuulusid Mỹ Lai ja mitu muud küla. Kuna veresaun toimus ka teistes külades, nimetatakse sündmust Sơn Mỹ veresaunaks. 2003. aastal sõlmis Vietnami kultuuri-, spordi- ja turismiministeerium 11,7 miljardi đồngi suuruse lepingu mälestusmärgi renoveerimiseks. "Commemorating victims of Son My massacre" VOV News, 13 March 2012. Footprints at My Lai – ingliskeelne reisipäevik My Laist Son My Memorial – Lonely Planet
Luchtballon

"Luchtballon", tuntud ka kui "Luchtballon (1999)" on Hollandi muusiku Joost Kleini laul ja singel, mis ilmus 2024. aasta juunis. Laulus kasutatakse sämplit Richard Marxi laulust "Right Here Waiting". Singli video viitab 2024. aasta Eurovisiooni lauluvõistlusele.
Saue-Mustla

Saue-Mustla on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Pihtla valda ja kandis nime Mustla. Maa-amet, vaadatud 21.11.2020. Statistikaamet, vaadatud 10.11.2020. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Jaapani sild

Jaapani sild (vietnami keeles Chùa Cầu, otsetõlkes Pagoodisild) on jalakäijatele mõeldud katustatud sild Hội Ani linnas Quảng Nami provintsis Vietnamis. Silla peal on väike tempel. Silla ehitasid jaapani kaupmehed 16. sajandi lõpus ning seda on mitmeid kordi renoveeritud ning parandatud.
It Ends Tonight

"It Ends Tonight" on ansambli The All-American Rejects singel, mis ilmus 2006. aasta septembris. "It Ends Tonight" (radio edit) – 3:43 "Dirty Little Secret" (live from the Wiltern) – 3:10
Serhi Holubtsov

Serhi Holubtsov on Ukraina sõjaväelane, brigaadikindral (28. II 2022). Про присвоєння військових звань. 28. II 2022 Esercito ucraino: alcuni F-16 saranno tenuti in basi all'estero. Rai News 24, 10. VI 2024
Hengo Kings

Hengo Kings (26. september 1935 Tallinn – 29. veebruar 1980 Moskva) oli eesti õigusteadlane. Ta lõpetas 1954. aastal Tallinna 2. Keskkooli ja 1959. aastal Tartu Riikliku Ülikooli (TRÜ). 1963. aastal astus ta Eesti NSV Teaduste Akadeemia mittestatsionaarsesse aspirantuuri, 1965. aastal läks üle TRÜ statsionaarseks aspirandiks kriminaalõiguse erialal ja 1968. aastal sai õigusteaduste kandidaadi kraadi väitekirjaga noorukite retsidiivse kuritegevuse probleemidest. Kings oli 1959. aastal Tallinna abiprokurör, aastatel 1959–1965 Harju rajooni prokuröri asetäitja, 1967–1971 TRÜ õigusteaduskonna vanemõpetaja, 1971–1980 dotsent ja 1976–1980 kriminoloogia laboratooriumi teadusjuhendaja, 1977–1980 dekaan. Ta käsitles uurimustes peale retsidiivse kuritegevuse ka kohtupsühholoogiat ja kriminoloogilise prognoosi tähtsust. "Kings, Hengo - Eesti Entsüklopeedia". entsyklopeedia.ee. Vaadatud 10. juunil 2024. "TRÜ : Tartu Riiklik Ülikool : EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja 7 märts 1980 — DIGAR Eesti artiklid". dea.digar.ee. Vaadatud 10. juunil 2024.
Perfume of the Timeless

"Perfume of the Timeless" on ansambli Nightwish singel, mis ilmus 2024. aasta mais. See on esimene singel 2024. aasta septembris ilmunud albumilt "Yesterwynde". "Perfume of the Timeless" – 8:11
They're Only Chasing Safety

"They're Only Chasing Safety" on ansambli Underoath album, mis ilmus 2004. aasta juunis. "Young and Aspiring" – 3:04 "A Boy Brushed Red Living in Black and White" – 4:28 "The Impact of Reason" – 3:23 "Reinventing Your Exit" – 4:22 "The Blue Note" – 0:51 "It's Dangerous Business Walking Out Your Front Door" – 3:58 "Down, Set, Go" – 3:44 "I Don't Feel Very Receptive Today" – 3:42 "I'm Content with Losing" – 3:55 "Some Will Seek Forgiveness, Others Escape" – 4:23
Varjukivirik

Varjukivirik (Saxifraga umbrosa) on kiviriku perekonda kivirikuliste sugukonda kuuluv taimeliik. Varjukivirik andmebaasis eElurikkus
Alar Viitmaa

Alar Viitmaa (sündinud 14. aprillil 1970 Viljandis) on Eesti orienteeruja.
Simontornya

Simontornya (saksa keeles Simonsturm) on linn Ungaris Tolna komitaadis Tamási kreisis. Simontornya asub kreisikeskusest Tamásist umbes 24 km kirdes ja komitaadikeskusest Szekszárdist ligikaudu 47 km põhjas. Linna läbib Pusztaszabolcs–Pécsi raudteeliin. Piirkond on olnud asustatud iidsetest aegadest saadik. Pärast ungarlaste saabumist Pannooniasse 9. sajandi lõpul kuulus piirkond Árpádite suguvõsale ja nad asustasid sinna petšeneegid. Simontornya moodustati 13. sajandil, mil ühendati kolm küla. Lossitorn ehitati aastatel 1270–1273. Turulinnaks sai Simontornya kuningas Lajos I valitsusajal 14. sajandil. Türgi ikka ajal põgenesid piirkonnast katoliiklased ja enamuse elanikkonnast moodustasid reformeeritud protestandid. Rakoczi iseseisvussõja ajal oli Simontornya oluline vabadusvõitluse keskus. Austria väed vallutasid Simontornya 1709. aastal. Linnaks sai Simontornya 1995. aastal. Marpingen-Urexweiler, Saksamaa Miercurea Nirajului, Rumeenia Milies, Kreeka Steinberg, Saksamaa http://www.ksh.hu/apps/hntr.telepules?p_lang=HU&p_id=20783 Detailed Gazetteer of Hungary, vaadatud 23.09.2024. Városunk története Simontornya Város. Vaadatud 11. juuni 2024 Kronológia Várossá nyilvánítás. Vaadatud 11. juunil 2024
Heino Türkson

Heino Türkson (sündinud 15. veebruaril 1934 Tartus) on eesti tehnikateadlane ja Virumaa Kõrgkooli rektor. Ta lõpetas 1954. aastal Tallinna 2. Keskkooli, 1957. aastal Tallinna Pedagoogilise Instituudi (TPI) füüsikaõpetaja erialal ja sai 1972. aastal tehnikateaduste kandidaadi kraadi tööga "Põlevkivitööstuse fenool- ja heitvete korrodeerivad omadused ning nende vete kasutamisvõimalused tehnilistel eesmärkidel". Türkson alustas 1957. aastal tööd Jõhvi 1. Keskkoolis õpetajana, 1961. aastal läks tööle Põlevkivi Teadusliku Uurimise Instituuti. Aastatel 1979–1989 töötas ta TPI Kohtla-Järve üldtehnilises teaduskonnas vanemõpetaja ja dotsendina, oli 1989–1992 teaduskonna dekaan ning 1992–2000 Virumaa Kõrgkooli rektor, pärast seda õpetas ta 13 aastat Tallinna Tehnikaülikooli Virumaa Kolledžis. Türkson õpetas füüsikat ja matemaatikat, tema käe all on õppinud üle 3000 üliõpilase. 2009 Tallinna Tehnikaülikooli teenemedal Mente et Manu 2023 Kohtla-Järve aukodanik "Leninlik Lipp : EKP Kohtla-Järve Linnakomitee ja Rajoonikomitee, Kohtla-Järve Linna RSN ja Rajooni RSN häälekandja 17 mai 1972 — DIGAR Eesti artiklid". dea.digar.ee. Vaadatud 11. juunil 2024. "Türkson, Heino 1934 - TalTech ISIK". ws.lib.ttu.ee. Vaadatud 11. juunil 2024. "Leninlik Lipp : EKP Kohtla-Järve Linnakomitee ja Rajoonikomitee, Kohtla-Järve Linna RSN ja Rajooni RSN häälekandja 6 november 1989 — DIGAR Eesti artiklid". dea.digar.ee. Vaadatud 11. juunil 2024. "Põhjarannik 23 veebruar 2023 — DIGAR Eesti artiklid". dea.digar.ee. Vaadatud 11. juunil 2024. "Põhjarannik 24 jaanuar 2023 — DIGAR Eesti artiklid". dea.digar.ee. Vaadatud 11. juunil 2024. "Aastaraamat (Tallinna Tehnikaülikool, Virumaa Kolledž) aprill 2021 — DIGAR Eesti artiklid". dea.digar.ee. Vaadatud 11. juunil 2024.
Eerik Kedars

Eerik Kedars (sündinud 29. novembril 1936 Tallinnas) on eesti endine tennisist ja sporditegelane. Ta lõpetas 1955. aastal Tallinna 2. Keskkooli ja 1964. aastal Tallinna Polütehnilise Instituudi ehitusteaduskonna. Kedarsit suunas koolis spordiga tegelema kehalise kasvatuse õpetaja Bernhard-Johannes Lillemägi, tennisetreeninguid alustas ta 1948. aastal Evald Kree juhendamisel. Ta tuli 1954. aastal paarismängus Nõukogude Liidu noortemeistriks ning 1958. aastal üksikmängus Dünamo üleliiduliseks meistriks, võitis 1960. ja 1961. aastal paarismängus NL-i meistrivõistlustel pronksmedali, oli 1957. aastal NL-i edetabelis 9. kohal. Ta kuulus 1961. ja 1965, aastal NL-i võistkondlikuks meistriks tulnud Eesti võistkonda, 3 korral kuldmedali võitnud üleliidulisse Dünamo võistkonda ja maavõistlusel Rumeeniaga NL-i koondisse. Ta võitis Eesti meistrivõistlustel 1955. aastal üksikmängus kuldmedali ja aastatel 1954–1964 paarismängus 7 kuldmedalit, sai ka 10 hõbe- ja 6 pronksmedalit, mängis 75 korda Eesti koondises. Kedars tegutses vabariikliku kategooria tennisekohtunikuna, kuulus aastatel 1960–1988 tenniseföderatsiooni presiidiumi ja 1989–1993 Eesti Tennise Liidu juhatusse, töötas 1976–1980 Tallinna Mererajooni RSN täitevkomitee esimehe asetäitjana ja 1980–1984 Eesti NSV tervishoiuministri asetäitjana. 1957 NSV Liidu meistersportlane 1962 NSV Liidu aumeistersportlane 1986 Eesti NSV Tenniseföderatsiooni auliige "Kedars, Eerik - Eesti Entsüklopeedia". entsyklopeedia.ee. Vaadatud 11. juunil 2024.
Hội An

Hội An (varem läänemaailmas Faifoo või Faifo) on linn Vietnamis Quảng Nami provintsis. Seal elab ligi 150 000 inimest. Hội Ani vanalinn kuulub aastast 1999 UNESCO maailmapärandi nimistusse. Aastal 2023 lisati Hội An ka UNESCO loovlinnade võrgustikku. Hội Ani vanalinn on hästi säilinud näide Kagu-Aasia kauba- ja sadamalinnast, selle 15.–19. sajandist pärit ehitiste juures tulevad esile nii kohalik kultuur kui ka välismõjutused. Vanalinna tuntuim vaatamisväärsus on 16. sajandi lõpust pärit Jaapani sild. "Hoi An Ancient Town". UNESCO World Heritage Centre. Vaadatud 20. mail 2021. "Hoi An, Da Lat recognized by UNESCO as Creative Cities". SGGP English Edition (inglise). 1. november 2023. Vaadatud 9. mail 2024. Nguyễn, Thu Hà (1. november 2023). "Đà Lạt và Hội An được ghi danh vào Mạng lưới Thành phố Sáng tạo của UNESCO". Báo Tin Tức (vietnami). Vaadatud 9. mail 2024. "Hoi an Ancient Town". Hoi An Ancient Town (UNESCO kokkuvõte vanalinnast inglise keeles) Hoi An World Heritage (turistiinfo inglise keeles)
Makenson Gletty

Makenson Gletty (sündinud 2. aprillil 1999 Mirebalais's Haitil ) on Prantsusmaa kergejõustiklane. Ta on riigi meister kümnevõistluses ja seitsmevõistluses. Gletty krooniti Prantsusmaa seitsmevõistluse meistriks kergejõustiku sisemeistrivõistlustel Aubière'is veebruaris 2023, kui ta kogus 6090 punkti. Ta võistles 2023. aasta Euroopa sisemeistrivõistlustel kergejõustikus Istanbulis, kus saavutas seitsmevõistluses 9. koha. Ta võitis 2023. aasta juulis Albis Prantsusmaa kümnevõistluse meistritiitli 8279 punktiga. Seejärel võitis Gletty 2023. aasta septembris Talence kümnevõistluse, püstitades uue isikliku rekordi 8443 punktiga. Glasgow 2024. aasta kergejõustiku sisemaailmameistrivõistlustel saavutas ta seitsmevõistluses viienda koha tulemusega 6187 punkti. 2024. aasta Euroopa meistrivõistlustel kergejõustikus, mis toimusid Roomas, võitis Gletty pronksmedali isikliku rekordiga 8606 punkti. Väljas Makenson Gletty. World Athletics. Vaadatud 11. juuni 2024. Varem tundmatu kümnevõistleja, kes murdis end maailmarekordimehe varjust välja. sport.postimees.ee, 12. juuni 2024
Samsung Galaxy S5

Samsung Galaxy S5 on Lõuna-Korea elektroonikafirma Samsung Electronicsi toodetud ja turustatud nutitelefon. See kuulub Samsung Galaxy S-seeriasse ning on Galaxy S4 järeltulija. Galaxy S5 tutvustati avalikkusele 24. veebruaril 2014 ja see jõudis turule aprillis 2014. Samsung Galaxy S5 sai turuletoomise järel üldiselt positiivseid hinnanguid, kiideti selle ekraani, tugevat jõudlust ja kasulikke lisafunktsioone, nagu veekindlus ja sõrmejäljelugeja. Siiski kritiseeriti telefoni disaini, eriti plastikust tagakaant, mis tundus paljudele odav. Galaxy S5 oli edukas müügitoode, seda müüdi esimese kolme kuuga üle 12 miljoni. Galaxy S5 oli Samsungi üks enimmüüdud mudeleid, säilitades oma populaarsuse ka pärast järeltulija Galaxy S6 turuletulekut. Samsung Galaxy S5 järeltulija, Galaxy S6, toodi turule 2015. aastal. See tõi kaasa suured muutused disainis, sealhulgas metallist ja klaasist korpuse; kaotati eemaldatav aku ja microSD-kaardi pesa. Nutitelefonide võrdlus Samsung Galaxy S-seeria Samsung i847 Rugby Smart Samsung Galaxy 5 Samsung Galaxy Note 5 "The Samsung Galaxy S5 is the best 'boring' Android smartphone". MobileSyrup. 30. november 2014. Originaali arhiivikoopia seisuga 15. aprill 2018. Vaadatud 14. aprillil 2018. "Galaxy S5 sold 40 percent fewer units than Samsung predicted: WSJ". The Verge. 24. november 2014. Originaali arhiivikoopia seisuga 20. aprill 2016. Vaadatud 3. mail 2016.
Povilas Plechavičius

Povilas Plechavičius (1. veebruar 1890 Bukančiai Židikai vald – 19. detsember 1973 Chicago) oli Leedu sõjaväelane (kindral) ja riigimees. Ta sündis aastal 1890 Bukančiais talupidaja ja aadliku pojana, ta ristiti Pikeliai kirikus. Ta oli suure pere teine ​​laps - tal oli viis venda ja kuus õde. Kaks õde surid väikestena, kaks venda surid Siberis, ülejäänud pereliikmed tulid erinevatel viisidel USA-sse. Ta lõpetas aastal 1908 Moskvas gümnaasiumi ja aastal 1911 kaubandsinstituudi. Aastal 1914 lõpetas ta Orenburgi ratsaväe sõjakooli. Esimesest maailmasõjast võttis ta osa ratsaväelasena Venemaa Imperaatorliku Armee ridades. Aastal 1917 sõdis ta Kaukaasia rindel. Ta võttis osa ka Venemaa kodusõjast valgete poolel. Leetu naasis ta suvel 1918.
Phan Thiết

Phan Thiết on linn Vietnamis, Bình Thuậni provintsi keskus. Suurem osa linna elanikest elab kesklinnas, kuid halduslikult kuuluvad linna alla ka kolm rannikuäärset kvartalit Suối Nướci rannast kirdes kuni Kê Gà neemeni edelas. Traditsiooniliselt on Phan Thieti inimesed elatunud kalapüügist ning kalasaaduste tootmisest, kuid viimastel kümnenditel on linnalähedased rannad meelitanud ligi palju turiste ning kalandussektor on turismisektori varju jäänud.
Riho Illak

Riho Illak (16. aprill 1955 Tšerlaki asula, Omski oblast, Vene NFSV – 11. juuni 2024) oli eesti kultuuri- ja sporditegelane. Ta lõpetas 1970. aastal Tartu 5. Keskkoolis põhikooli, 1974. aastal Väimela näidissovhoostehnikumi ja 2009. aastal Tartu Ülikooli õigusteaduskonna. Koolipäevil harrastas ta poksi, korvpalli, jäähokit, jalgrattasporti ja ujumist ning tuli 1973. aastal Eesti tehnikumide meistriks poksis. Riho Illak töötas aastail 1978–1986 Tartu noortemaja Sõprus direktorina, 1986–1994 Tartu linnavalitsuse kultuuri- ja spordiosakonna juhatajana, 1994–1998 Tartu ülikooli haldusprorektorina ja 1998–2009 haldusdirektorina. Aastatel 2012–2015 oli ta Haridus- ja Teadusministeeriumi rahandusosakonna investeeringute strateegia koordinaator ja tugitegevuste juht ning aastal 2018 Põlva kultuuri- ja huvikeskuse direktor. Riho Illak oli judoklubi DO auliige (1982). Aastail 2002–2009 oli ta Tartu ülikooli akadeemilise spordiklubi juhatuse esimees ja spordinõukogu aseesimees. Aastast 1996 tegutses ta Kaitseliidus ning oli 2011–2014 Kaitseliidu keskjuhatuse liige. Riho Illak oli abielus Rita Illakuga (sünd 1957), neil on kolm last. Kaitseliidu Valgeristi III ja II klass Kaitseliidu III ja II klassi teenetemärk Maavägede teeneterist "IN MEMORIAM ⟩ Suri kultuuri- ja sporditegelane Riho Illak". Tartu Postimees online. 11. juuni 2024. Vaadatud 12. juuni 2024. Biograafia ESBL-is
Valdur Topaasia

Valdur Topaasia (sündinud 30. oktoobril 1936 Tallinnas) on eesti endine tennisist ja spordipedagoog. Ta lõpetas 1955. aastal Tallinna 2. Keskkooli ja 1959. aastal Tartu Riikliku Ülikooli kehakultuuriteaduskonna, 1971. aastal sai ta pedagoogikakandidaadi kraadi. Topaasia hakkas spordiga tegelema 1951. aastal, tema tennisetreeninguid Kalevi LNSK-s juhendas Guido Taft, hiljem Evald Kree. Ta võitis 1954. aastal Eesti noorte meistrivõistlustel medaleid. Topaasia tegutses kohtunikuna (1982. aastast vabariiklik kategooria), kuulus aastatel 1983–1986 tenniseföderatsiooni presiidiumi ja 1959–1963 Kalevi Tenniseklubi juhatusse, oli 1966–2002 Tallinna Tehnikaülikooli kehalise kasvatuse kateedri ja spordikeskuse õppejõud (1976–1992 dotsent, 1992–2002 lektor), 2007. aastast MTÜ Õpime koos juhatuse liige. "ESBL". www.esbl.ee. Vaadatud 11. juunil 2024.